แจ้ง 3 ข้อหา ส.ต.ท.สังกัด ตชด.33 ต้องสงสัยฆ่า เตี้ย มช.
ผู้บังคับบัญชาพาตัว ส.ต.ท. สังกัด ตชด.33 เข้าพบพนักงานสอบสวน สภ.ภูพิงคราชนิเวศน์ ให้ปากคำในคดี เตี้ย มช. เบื้องต้นถูกดำเนินคดี 3 ข้อหาลักทรัพย์ ทารุณกรรม ทิ้งซากสัตว์เมื่อวันที่ 28 พ.ค.2563 ที่ สภ.ภูพิงคราชนิเวศน์ ผู้สื่อข่าวรายงานความคืบหน้ากรณีการตายของสุนัข (พี่เตี้ย มช.) หายไปจากมหาวิทยาลัยเชียงใหม่ เมื่อวันที่ 3 พ.ค.63 ซึ่งเป็นประเด็นที่สังคมให้ความสนใจเป็นจำนวนมาก ว่า ล่าสุด ทางผู้บังคับบัญชา สังกัด กก.ตชด.33 อำเภอสันทราย จังหวัดเชียงใหม่ ได้พาตัวตำรวจยศ ส.ต.ท. สังกัด ตชด.33 เข้าพบ พ.ต.ท.เอนก ไชยวงค์ รอง ผกก.(สอบสวน) สภ.ภูธรภูพิงคราชนิเวศน์ จ.เชียงใหม่ หลังตกเป็นผู้ต้องสงสัยโดยอ้างว่า เป็นคนพาพี่เตี้ยออกไปจาก มช.จริง เพื่อไปขี่รถเล่น โดยระหว่างทางสุนัขโดดลงจากรถแล้วถูกล้อหลังเหยียบตายโดยในวันนี้ทางด้าน ส.ต.ท.ผู้ต้องสงสัยได้สวมหมวกและแมสก์ปิดบังอำพรางใบหน้า พร้อมพาทนายความ 2 คน มาเข้าร่วมรับฟังการสอบสวนด้วยพ.ต.ท.เอนก เปิดเผยว่า วันนี้หลังจากที่พนักงานสอบสวน ได้รับมอบสำนวนเดิมมาจาก สภ.ช้างเผือก ได้มีการแจ้งข้อกล่าวหาผู้ต้องสงสัยรายนี้ จำนวน 3 ข้อหาคือ 1. ลักทรัพย์ในเวลากลางคืนโดยใช้ยานพาหนะ 2. กระทำการทารุณกรรมสัตว์โดยไม่มีเหตุอันควร และ 3 ทิ้งซากสัตว์ขณะนี้อยู่ระหว่างการสอบปากคำของพนักงานสอบสวน โดยไม่อนุญาตให้ผู้สื่อข่าวเข้าไปถ่ายภาพแต่อย่างใดผู้สื่อข่าวรายงานเพิ่มเติมว่า คดีดังกล่าวมีการโอนย้ายคดีทารุณกรรมสัตว์ ในท้องที่ของ สภ.ช้างเผือก ที่เกี่ยวเนื่องกัน มายัง สภ.ภูพิงคราชนิเวศน์ ท้องที่เกิดเหตุ เพื่อสะดวกและง่ายต่อการสอบสวน.
ผู้บังคับบัญชาพาตัว ส.ต.ท. สังกัด ตชด.33 เข้าพบพนักงานสอบสวน สภ.ภูพิงคราชนิเวศน์ ให้ปากคำในคดี เตี้ย มช. เบื้องต้นถูกดำเนินคดี 3 ข้อหา ลักทรัพย์ ทารุณกรรม ทิ้งซากสัตว์
เตี้ย มช.,เตี้ย มช. เสียชีวิต,คนทำพี่เตี้ย,พี่เตี้ย มช.,พี่เตี้ย มช.ใครฆ่า,คดีเตี้ย มช.,ตชด.33,ข่าวทั่วไป